Majlinda Kelmendi

Majlinda Kelmendi es un judo-sportista de Kosovo. Ella nascet li 9-im de may 1991 in Peja e ganiat in li Olimpic Ludes del Estive 2016 in Rio de Janeiro li aure-medallie in li categorie de 52 kilogrammes.

Majlinda Kelmendi comensat li judo-sport in li annu 1999. Su chef de exercition es Driton Kuka.

Sportal successes
 2009 Aure-medallie in li championatu mundal de juniores in [[Paris].
 2010 9-im rang in li championatu mundal de judo in Tokyo in li categorie 52 kilogrammes.
 2012 Kelmendi partiprendet in li Olimpic Ludes de estive 2012 de London por Albania e atinget li duesim rond.
 2013 Kelmendi devenit champion de munde de judo in Rio de Janeiro por Kosovo.
 2014 Denov champion de munde de judo.
 2016 Champion de Europa. Majlinda Kelmendi ganiat in li Olimpic Ludes de estive 2016 in Rio de Janeiro li aure-medallie in li categorie de 52 kilogrammes. It es li unesim aure-medallie por Kosovo in Olimpic Ludes.

Categorie: Kosovo